Baner Togo

Baner o bum stribed llorweddol gyda seren wen ar sgwâr coch yn y canton yw baner Togo. Mae nifer y stribedi yn symboleiddio pum rhanbarth y wlad, ac eu lliwiau bob yn ail yw gwyrdd a melyn. Mae coch y canton yn symboleiddio'r gwaed a gollwyd yn y frwydr am annibyniaeth, tra bo'r seren wen yn symboleiddio gobaith. Seiliwyd lliwiau'r faner ar liwiau baner Ethiopia a ddaeth yn liwiau'r mudiad Pan-Affricanaidd dros fudiadau annibyniaeth i bobloedd ddu y cyfandir, a thu hwnt. Mabwysiadwyd y faner gyfredol ar 27 Ebrill 1960 yn sgil annibyniaeth Togo ar Ffrainc.